
	Parlamentul României 

Camera Deputaţilor


COMISIA PENTRU ADMINISTRAŢIE PUBLICĂ, AMENAJAREA 
TERITORIULUI ŞI ECHILIBRU ECOLOGIC

3 septembrie 2009       

 Nr.26/544

AVIZ

asupra proiectului de Lege pentru modificarea alin.(4) al art.(14) din Legea nr.38/2003 privind transportul în regim de taxi şi în regim de închiriere



În conformitate cu prevederile art. 95 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a fost sesizată spre dezbatere şi avizare, în procedură obişnuită, cu proiectul de Lege pentru modificarea alin.(4) al art.(14) din Legea nr.38/2003 privind transportul în regim de taxi şi în regim de închiriere,  trimis cu adresa nr. PL-x 339 din 30 iunie 2009.  



Potrivit dispoziţiilor art.75 din Constituţia României, republicată, şi ale art.92 alin.(9) din Regulamentul Camerei Deputaţilor, republicat, Camera Deputaţilor este Cameră Decizională.



Senatul a adoptat acest proiect de Lege în şedinţa din 24 iunie 2009.



În temeiul prevederilor art.61 din Regulamentul Camerei Deputaţilor, republicat, Comisia a dezbătut proiectul de Lege sus menţionat, în şedinţa din 3 septembrie 2009.



Membrii Comisiei au examinat proiectul de Lege supus avizării, expunerea de motive, avizul favorabil al Consiliului Legislativ nr.565 din 29.05.2009, precum şi
punctul de vedere negativ al Guvernului nr.1172 din 07.05.2009.




În urma dezbaterilor, Comisia a hotărât, cu unanimitate de voturi, respingerea  proiectului de Lege.


În raport cu obiectul şi conţinutul său, proiectul de Lege face parte din categoria legilor ordinare.
      PREŞEDINTE,



SECRETAR,




      Sulfina BARBU
             Mihai Cristian APOSTOLACHE
Întocmit,

Consilier, Sofia CHELARU

